Diari Oficial de la Generalitat Valenciana


Sumari del DOGV 10088, del 27-12-2024 (2024/13383)

DECRET 197/2024, de 23 de desembre, del Consell, pel qual s’aproven les bases reguladores i el procediment de concessió directa d’ajudes urgents per a professionals i empreses d’indústries culturals afectades pel temporal de vent i pluges iniciat el 29 d’octubre de 2024 en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/12/23/197/dof/vci/html**

### Dades del document

Número de DOGV
:   10150

Data del DOGV
:   27-12-2024

Secció del DOGV
:   I. DISPOSICIONS GENERALS

Número del document
:   2024/13271

CVE
:   KTLE-Y-7565-62288

Data del document
:   23-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

Anàlisi jurídica

 Descriptors 

:   * ajuda pública
    * indústria cultural
    * suport econòmic
    * desastre natural
    * cultura

El passat 29 d’octubre de 2024, la Comunitat Valenciana es va vore afectada per un episodi de pluges torrencials, a conseqüència d’una depressió aïllada en nivells alts (d’ara en avant, DANA), excepcionalment destructiva, amb registres de precipitació acumulada superiors als 400 litres per metre quadrat en 24 hores en moltes localitats, forts vents i inundacions, que han afectat milers de ciutadans i ciutadanes i han suposat la pèrdua irreparable de nombroses vides humanes, vivendes i béns, elements de transport, béns públics i privats, accés als servicis bàsics, destrucció d’infraestructures i empreses, amb la consegüent pèrdua de capacitat productiva de les indústries, comerços i servicis culturals situats en el territori afectat per este temporal, amb la qual cosa s’ha compromés la seua capacitat productiva i s’ha generat una situació d’emergència econòmica. Per això, és necessari, una vegada posades en marxa les actuacions més peremptòries per a proveir les persones físiques més directament afectades pel temporal de les ajudes per a pal·liar la pèrdua de béns de primera necessitat, abordar amb la màxima urgència totes les actuacions necessàries per a coadjuvar a la reconstrucció, la recuperació i la reactivació de l’activitat econòmica en els municipis devastats per la DANA.

La indústria cultural presenta una idiosincràsia particular que la diferencia d’altres sectors econòmics. Per a dur a terme la seua activitat, requerix elements especialitzats indispensables, com equips tècnics, materials artístics, instruments o escenografies, la reposició dels quals pot no estar coberta per assegurances o estar exclosa d’altres ajudes dirigides als sectors industrials en general. Esta situació genera una bretxa de suport que estes ajudes busquen pal·liar en una primera fase, en què es proporcionaran les ferramentes bàsiques necessàries per a facilitar la recuperació i reactivació de les activitats culturals.

Així mateix, cal destacar que les indústries culturals no només són essencials per a la vida cultural i creativa de la Comunitat Valenciana, sinó que també contribuïxen directament al teixit econòmic i productiu, generen ocupació, promouen la innovació i enfortixen les xarxes locals de producció i distribució.

Concorren, en este cas, circumstàncies singulars i raons d’interés públic, social, econòmic i humanitari que dificulten la convocatòria pública d’ajudes i justifiquen el seu atorgament en règim de concessió directa, d’acord amb el que preveu l’article 22, apartat 2.c, de la Llei 38/2003, de 17 de novembre, general de subvencions, i l’article 168.1.C, de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions . D’acord amb el precitat apartat c de l’article 168 de la Llei 1/2015, de 6 de febrer, el Consell aprovarà mitjançant un decret, a proposta de la conselleria competent per raó de la matèria, i, previ informe de la conselleria amb competència en matèria d’hisenda, les bases reguladores, que no tindran la consideració de disposició de caràcter general.

D’acord amb el Decret 32/2024, de 21 de novembre, del president de la Generalitat, pel qual es determinen el nombre i la denominació de les conselleries i les seues atribucions, corresponen a la Conselleria d’Educació, Cultura, Universitats i Ocupació les competències en matèria de cultura, per la qual cosa competix a este departament del Consell l’impuls i la reactivació de l’activitat econòmica i dels sectors culturals productius, incloent totes les empreses i professionals situats en la zona afectada per la DANA.

Per tot el que s’ha exposat, davant de la necessitat de reactivar les indústries culturals en el territori afectat i en atenció a la singularitat dels perjuís ocasionats, havent-se seguit els tràmits que arreplega l’article 168.1.C de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en virtut del que disposa l’article 28.c i 33.2 de la Llei 5/1983, de 30 de desembre, del Consell, a proposta del conseller d’Educació, Cultura, Universitats i Ocupació, i prèvia deliberació del Consell en la reunió de 23 de desembre de 2024,

DECRETE

*Article 1. Objecte i finalitat*

1. Este decret té per objecte aprovar les bases reguladores i establir el procediment per a la concessió directa d’ajudes urgents destinades als professionals i les empreses del sector cultural afectades pel temporal de vent i pluges iniciat el 29 d’octubre de 2024 en la Comunitat Valenciana.

2. Les ajudes tenen com a finalitat donar suport a la reactivació econòmica del sector cultural mitjançant la reparació i reposició de danys materials mobles necessaris per al desenrotllament de les seues activitats productives.

3. Estes ajudes busquen atendre les necessitats específiques de les indústries culturals com a agents econòmics, prioritzant les que contribuïxen directament al teixit econòmic i productiu.

4. A l’efecte d’estes subvencions, es consideraran afectades per la DANA les empreses i professionals que delimita l’article 3 d’este decret, amb béns situats en naus, locals, establiments o espais vinculats al desenrotllament de la seua activitat econòmica que s’hagen vist danyats materialment pels efectes d’esta.

5. La nau, el local, l’establiment o l’espai vinculat a l’activitat econòmica a on es van produir els danys haurà d’estar situat en qualsevol dels municipis afectats per la DANA inclosos en l’Acord de 4 de novembre de 2024, del Consell, pel qual s’adopten mesures urgents per a pal·liar els danys produïts pel temporal iniciat el 29 d’octubre de 2024 en la Comunitat Valenciana, que es reproduïx en l’annex del present decret, i haver sigut afectat pel temporal.

*Article 2. Raons d’interés públic que concorren en la concessió i la impossibilitat de la convocatòria pública*

1. Estes subvencions es concedixen de manera directa, en aplicació del que preveu l’article 22.2.c de la Llei 38/2003, de 17 de novembre, general de subvencions, i l’article 168.1.C de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, per concórrer raons d’interés econòmic, social i humanitari, en virtut de les circumstàncies de les quals s’ha deixat constància en l’Acord de 4 de novembre de 2024, del Consell, pel qual s’adopten mesures urgents per a pal·liar els danys produïts pel temporal iniciat el 29 d’octubre de 2024 en la Comunitat Valenciana, així com en l’acord del Consell de Ministres de 5 de novembre, pel qual es declara «zona afectada greument per una emergència de protecció civil» el territori damnificat a conseqüència de la depressió aïllada en nivells alts (DANA) que ha afectat àmplies zones de la Península i Balears entre el 28 d’octubre i el 4 de novembre de 2024.

2. El caràcter singular d’estes subvencions deriva de la naturalesa excepcional del desastre natural que les ha motivades i la seua concessió directa es justifica per l’interés públic a oferir una resposta urgent que contribuïsca a reactivar l’activitat econòmica dels professionals i les empreses de les indústries culturals afectades en el territori de la província de València. Amb base en el que s'establix en l'article 165.3 de la Llei 1/2015, de 6 de febrer, d'hisenda pública, sector públic instrumental i de subvencions, estes ajudes es concedixen per la concurrència d'una situació excepcional i imprevisible en la qual es troben les empreses sol·licitants. Per això, per a la seua concessió només serà necessària una declaració responsable del compliment dels requisits exigits per a sol·licitar la subvenció, amb independència del percentatge d'acompte. Tot això sense perjuí de les verificacions i controls que es puguen efectuar amb posterioritat al pagament.

3. En concret, les raons d’interés públic que justifiquen l’atorgament directe de les subvencions radiquen en la urgent necessitat de reactivar l’activitat econòmica i la recuperació de l’ocupació en les empreses afectades per la DANA i, amb això, accelerar la tornada a la normalitat en les zones afectades.

*Article 3. Beneficiaris i requisits*

Seran beneficiàries d’estes ajudes:

1. Les persones físiques que exercisquen activitats professionals en el sector cultural, relacionades amb les àrees definides en este decret, incloses en el Règim Especial de Treballadors Autònoms, a 28 d’octubre de 2024, inclosos els autònoms discontinus. En atenció a les particularitats de la indústria cultural, també podran ser beneficiàries les persones treballadores per compte d’altri que tinguen i acrediten la seua condició de treballadors fixos discontinus.

2. Les persones físiques que exercisquen activitats culturals sense formalització laboral: les persones físiques que, sense estar formalment registrades com a autònoms ni com a treballadors fixos discontinus, desenrotllen de manera habitual activitats culturals, com músics amb activitat ocasional, artistes de carrer o altres treballadors en l’economia informal del sector cultural. A este efecte, hauran d’acreditar l’habitualitat de la seua activitat cultural abans del 28 d’octubre de 2024, demostrar que han patit danys materials en béns necessaris per al desenrotllament de la seua activitat a causa de la DANA, i estar domiciliats en un dels municipis afectats per la DANA.

3. Les empreses culturals que tenien activitat econòmica en funcionament el 28 d’octubre de 2024 en els municipis afectats i que, a conseqüència de la DANA, hagen patit danys materials en els seus béns situats en naus, locals, establiments o espais vinculats al desenrotllament de la seua activitat econòmica. Per empreses culturals, s’entenen a l’efecte d’este decret aquelles formalment constituïdes que produïsquen o subministren béns o servicis culturals, com productores audiovisuals, companyies de teatre, dansa i circ, llibreries independents, galeries d’art, entre altres.

4. Així mateix, podran ser beneficiàries les agrupacions de persones físiques o jurídiques, públiques o privades, societats civils i comunitats de béns, o qualsevol altre tipus d’unitat econòmica o patrimoni separat sense personalitat jurídica pròpia que reunisca els requisits exigits a la resta de beneficiàries, quan els siga aplicable, en els apartats anteriors d’este article, i no podran sol·licitar ajuda, al mateix temps, els socis, comuners o integrants d’estes agrupacions.

Exclusió: Queden excloses d’estes ajudes les associacions, fundacions o altres entitats sense ànim de lucre, encara que realitzen activitats culturals o generen ingressos de manera puntual.

5. A l’efecte d’esta convocatòria, els professionals, en el seu cas, i les empreses a qui estan destinades estes ajudes hauran de pertànyer a algun dels grups o agrupacions que establix la Classificació nacional d’activitats econòmiques (CNAE 2009), aprovada pel Reial decret 475/2007, de 13 d’abril, que s’indiquen en l’annex I.

6. A l’efecte d’estes ajudes, es consideren empreses que tenien activitat econòmica en funcionament el 28 d’octubre de 2024 aquelles que estigueren d’alta en eixa data en el Cens d’empresaris, professionals i retenidors.

7. La concessió d’esta ajuda quedarà condicionada a l’obligació que les empreses beneficiàries continuen d’alta en el cens d’empresaris, professionals i retenidors el 30 de juny de 2025 i mantinguen la seua activitat econòmica en la Comunitat Valenciana. L’incompliment d’esta obligació podrà suposar la revocació total o parcial de l’ajuda, prèvia tramitació del corresponent expedient administratiu.

8. No podran obtindre la condició d’empreses beneficiàries aquelles en les quals concórrega alguna de les circumstàncies de l’article 13.2, de la Llei 38/2003, de 17 de novembre, general de subvencions, excepte el que s’ha indicat en l’apartat següent.

9. De conformitat amb el que disposa l’article 7 del Decret llei 11/2024, de 12 de novembre, del Consell, pel qual s’adopten mesures administratives i economicopressupostàries per a facilitar la resposta de la Generalitat a conseqüència de la DANA patida per la Comunitat Valenciana els dies 28 i 29 d’octubre de 2024, les entitats sol·licitants, siguen persones físiques o jurídiques; en el cas de les persones físiques, d’acord amb la disposició transitòria 9ª de la Llei 1/2015, d’hisenda pública, del sector públic instrumental i de subvencions, de 6 de febrer, estan exceptuades del requisit de trobar-se al corrent en el compliment de les obligacions tributàries o enfront de la seguretat social que establixen els articles 13.2 i 34.5 de la Llei 38/2003, de 17 de novembre, general de subvencions. Igualment, no serà aplicable el que disposen estos articles a les beneficiàries que tinguen la condició de deutores per resolució de procedència de reintegrament.

En els mateixos supòsits, les bases reguladores d’estes subvencions podran prevore el pagament, prèvia la comprovació del compliment dels requisits per part dels beneficiaris, i si és el cas, abonaments a compte i pagaments anticipats, encara que els beneficiaris persones físiques no estiguen al corrent en el compliment de les seues obligacions tributàries i davant de la seguretat social, tinguen la condició de subjecte deutor per resolució de procedència de reintegrament o incórreguen en alguna de les situacions que establix l’apartat 6 de l’article 171 de la Llei 1/2015, de 6 de febrer.

*Article 4. Acreditació dels requisits que hauran de complir els beneficiaris*

L'acreditació dels requisits haurà de realitzar-se mitjançant l'aportació de la documentació que es relaciona a continuació, fent constar que s'establixen subcategories de requisits per als distints de beneficiaris, totes elles hauran de ser emplenades pels beneficiaris per a obtindre l'ajuda. Quant al compliment dels requisits, sí que han d'aportar-se, autoritzar-se o declarar-se responsablement en el moment de presentació de la sol·licitud. No tenint caràcter exhaustiu els documents indicats:

1. Per a autònoms, autònoms discontinus i treballadors fixos discontinus:

– Aportació d’autorització perquè l’Administració puga consultar informació de l’Administració tributària (domicili fiscal i IAE). Així mateix, l’Administració podrà consultar l’alta en el Règim Especial de Treballadors Autònoms (RETA), excepte oposició per part de la persona interessada. En cas que no autoritze l’Administració o s’opose a la consulta, s’haurà d’aportar:

– Certificat de domicili fiscal de desenrotllament de l’activitat en un municipi afectat.

– Acreditació de l’alta en el Règim Especial de Treballadors Autònoms (RETA), amb indicació de l’activitat cultural, o documentació equivalent que acredite la seua condició i activitat econòmica en el sector cultural, o del règim de mutualitat que els siga aplicable.

– L’Administració podrà consultar el seu empadronament. En cas que s’opose a esta consulta, haurà d’aportar un certificat d’empadronament que demostre el seu domicili en un dels municipis afectats per la DANA.

– Declaració responsable en què es detallen els béns danyats per la DANA dels que s’indiquen en l’article 6 i l’estimació de la quantia d’estos. En cas de disposar d’estes, s’hauran d’aportar aquelles factures, factures proforma o justificants dels gastos, per a facilitar l’avaluació de les sol·licituds.

– Declaració en què s’indique si es disposa d’assegurança de danys i si és consorciable. En cas que dispose d’informes d’assegurances o tècnics, és recomanable aportar-los per a acreditar els danys.

2.Per a persones físiques que exercixen activitats culturals sense formalització laboral:

– L’Administració podrà consultar el seu empadronament. En cas que s’opose a esta consulta, haurà d’aportar un certificat d’empadronament que demostre el seu domicili en un dels municipis afectats per la DANA.

– Declaració responsable de l’habitualitat en la seua activitat

– Declaració responsable en què es detallen els béns danyats per la DANA dels que s’indiquen en l’article 6 i l’estimació de la quantia d’estos. En cas de disposar d’estes, s’hauran d’aportar aquelles factures, factures proforma o justificants dels gastos, per a facilitar l’avaluació de les sol·licituds.

– Declaració en què s’indique si es disposa d’assegurança de danys i si és consorciable. En cas que dispose d’informes d’assegurances o tècnics, és recomanable aportar-los per a acreditar els danys.

3. Per a empreses culturals amb activitat econòmica:

– Aportació d’autorització perquè l’Administració puga consultar informació de l’Administració tributària (residència fiscal i IAE). En cas que no s’autoritze la consulta, s’haurà d’aportar un certificat de domicili fiscal en un municipi afectat, s’omplirà en la sol·licitud l’altura a la qual va arribar l’aigua en els locals o les vivendes afectades.

– Declaració responsable en què es detallen els béns danyats per la DANA dels que s’indiquen en l’article 6 i l’estimació de la quantia d’estos. En cas de disposar d’estes, s’hauran d’aportar aquelles factures, factures proforma o justificants dels gastos, per a facilitar l’avaluació de les sol·licituds.

– Declaració de si es disposa d’assegurança de danys i si esta és consorciable. L’Administració podrà consultar la informació al Consorci de Compensació d’Assegurances.

4. Per a agrupacions de persones físiques o jurídiques, públiques o privades, societats civils i comunitats de béns, o qualsevol altre tipus d’unitat econòmica o patrimoni separat sense personalitat jurídica pròpia:

– Aportació d’autorització perquè l’Administració puga consultar informació de l’Administració tributària (residència fiscal i IAE). En cas que no s’autoritze la consulta, s’haurà d’aportar un certificat de domicili fiscal en un municipi afectat.

– Declaració responsable en què es detallen els béns danyats per la DANA dels que s’indiquen en l’article 6 i l’estimació de la quantia d’estos. En cas de disposar d’estes, s’hauran d’aportar aquelles factures, factures proforma o justificants dels gastos, per a facilitar l’avaluació de les sol·licituds.

– Declaració en què s’indique si es disposa d’assegurança de danys i si és consorciable. En cas que dispose d’informes d’assegurances o tècnics, és recomanable aportar-los per a acreditar els danys.

– Manifestació dels compromisos d’execució assumits per cada persona membre, així com l’import de subvenció que s’haja d’aplicar a cada una d’elles.

*Article 5. Finançament i quantia de les ajudes*

1. L'import global màxim de les ajudes a concedir derivades del present decret ascendix a 5 milions d'euros que es consignaran en el pressupost de la Generalitat per a l'exercici 2025, condicionat a l'existència de crèdit adequat i suficient per a atendre els gastos en el Capítol VII del corresponent programa del Pressupost de la Generalitat per a l'exercici 2025.

2. D’acord amb la previsió legal de l’article 168.1.C de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, estes ajudes s’imputaran a la línia de subvenció que s’habilite en el pressupost de la Generalitat corresponent a l’exercici 2025.

3. Amb caràcter estimatiu, s’establix la distribució següent segons el perfil del sol·licitant:

a) Programa I: empreses culturals: 3,5 milions d’euros.

b) Programa II: professionals culturals: 1.350.000 euros.

c) Programa III: professionals culturals sense formalització laboral: 150.000 euros.

4. Imports:

|  |  |  |
| --- | --- | --- |
| Programa I: Empreses | |  |
| *Import* |  | 3.500.000 € |
| *Danys estimats en euros* | | *Ajuda* |
| Més de 150.000 |  | 90.000 € |
| De 100.001 | a 150.000 | 60.000 € |
| De 90.001 | a 100.000 | 54.000 € |
| De 80.001 | a 90.000 | 48.000 € |
| De 70.001 | a 80.000 | 42.000 € |
| De 60.001 | a 70.000 | 36.000 € |
| De 50.001 | a 60.000 | 30.000 € |
| De 40.001 | a 50.000 | 26.000 € |
| De 30.001 | a 40.000 | 19.500 € |
| De 20.001 | a 30.000 | 13.000 € |
| De 10.001 | a 20.000 | 7.000 € |
| De 5.001 | a 10.000 | 4.000 € |
| De 3.001 | a 5.000 | 2.400 € |
|  |  |  |
| Programa II: Profesionals formalizats | |  |
| *Import* |  | 1.350.000 € |
| *Danys estimatss en euros* | | *Ajuda* |
| Més de 50.000 |  | 30.000 € |
| De 40.001 | a 50.000 | 26.000 € |
| De 30.001 | a 40.000 | 19.500 € |
| De 20.001 | a 30.000 | 13.000 € |
| De 10.001 | a 20.000 | 6.500 € |
| De 5.001 | a 10.000 | 3.500 € |
| De 4.001 | a 5.000 | 3.000 € |
| De 3.001 | a 4.000 | 2.400 € |
| De 2.001 | a 3.000 | 1.600 € |
| De 1.001 | a 2.000 | 800 € |
|  |  |  |
| Programa III: Profesionals no formalizats | |  |
| *Import* |  | 150.000 € |
| *Danys estimats en euros* | | *Ajuda* |
| Més de 5.000 |  | 3.000 € |
| De 4.001 | a 5.000 | 2.500 € |
| De 3.001 | a 4.000 | 2.000 € |
| De 2.001 | a 3.000 | 1.500 € |
| De 1.001 | a 2.000 | 800 € |
| De 500 | a 1.001 | 450 € |

5. Considerant que la distribució indicada en l’apartat tercer és estimativa, en funció de l’import total d’ajudes sol·licitat i a fi de poder atendre el màxim nombre possible de sol·licituds, els crèdits sobrants en un dels programes i, si és el cas, les quanties addicionals en què es puga incrementar el crèdit total disponible podran redistribuir-se entre els diferents programes.

*Article 6. Gastos subvencionables*

Es consideren subvencionables els gastos relacionats amb la reposició, la reparació o l’adquisició de béns i materials necessaris per a la realització de l’activitat cultural, inclosos, entre d’altres:

– Equipament tècnic: sistemes d’il·luminació, so, gravació, càmeres i altres equips tecnològics essencials.

– Instruments musicals i escènics: instruments, decorats, escenografia, attrezzo i vestuari artístic.

– Infraestructura productiva portàtil: carpes, estructures desmuntables i altres elements temporals imprescindibles per a esdeveniments culturals.

– Materials informàtics i digitals: ordinadors, programari d’edició, tauletes gràfiques i altres dispositius tecnològics d’ús professional.

– Mobiliari professional: taules, cadires, prestatgeries, expositors i altre equipament necessari per a la realització d’activitats culturals.

– Altres béns mobles vinculats directament al desenrotllament de l’activitat cultural.

Exclusió: queden exclosos els vehicles, mitjans de transport i els béns immobles.

*Article 7. Termini i forma de presentació de sol·licituds*

1. Els sol·licitants podran demanar la subvenció que es preveu en este decret en un termini de 20 dies hàbils des de l’endemà de la publicació d’este decret, que no té naturalesa de disposició de caràcter general. Es presentarà una única sol·licitud per persona o empresa.

2. La sol·licitud es presentarà, amb caràcter general, de manera telemàtica, a través de la Seu electrònica de la Generalitat ([http://sede.gva.es](https://sede.gva.es/va/)), accedint a la guia PROP, Tràmits i servicis, en aplicació de l’apartat 3 de l’article 14 de la Llei 39/2015, d’1 d’octubre, del procediment administratiu comú de les administracions públiques.

Els sol·licitants que no estiguen obligats a relacionar-se per mitjans electrònics amb les administracions públiques, de conformitat amb el que es disposa en l’apartat 1 de l’article 14 de la Llei 39/2015, d’1 d’octubre, de procediment administratiu comú de les administracions públiques, podran presentar-les d’acord amb el que es disposa en l’article 16.4 de la citada llei.

3. En el cas que els sol·licitants opten per la presentació telemàtica o siguen subjectes obligats a relacionar-se per mitjans electrònics amb les administracions públiques, hauran d’omplir, a través del tràmit telemàtic específic, segons l’article 14 de la Llei 39/2015, d’1 d’octubre, la sol·licitud i el formulari corresponent.

4. D’acord amb el que disposa l’article 68, d’esmena, de la Llei 39/2015, d’1 d’octubre, del procediment administratiu comú de les administracions públiques, si la documentaciós’haguera omplit de manera incompleta, hi ha dos o més sol·licituds de subvenció que versen sobre el mateix establiment, o no s’hagueren aportat els requisits i documents que s’assenyalen en este decret, es requerirà als interessats que, en un termini de deu dies hàbils, esmenen la falta o presenten els documents preceptius, amb la indicació que, si no ho fan, es considerarà que han desistit, prèvia resolució d’arxivament de l’expedient, que es dictarà en els termes que preveu l’article 21 de la norma mencionada, amb la qual cosa quedarà sense efecte la sol·licitud de la subvenció i, per tant, es perdrà el dret a percebre-la.

*Article 8. Procediment i òrgans competents*

1. La concessió de les ajudes s'efectuarà en règim de concessió directa per rigorós orde d'entrada de les sol·licituds amb càrrec al capítol VII de cada programa. Si s’esgota el pressupost disponible en un programa, s’inclouran, si és el cas, les sol·licitants que no hagen pogut rebre l’ajuda per falta de crèdit pressupostari en una llista de reserva, atenent l’orde d’entrada de les sol·licituds, per al cas que s’obtinga pressupost addicional per a algun dels programes.

2. És competent per a la concessió de les ajudes el director general de Cultura.

3. Es podran fer resolucions parcials per cada centre directiu a mesura que es presenten les sol·licituds. Es considerarà notificada la resolució mitjançant la publicació en el DOGV de la resolució de concessió. El termini per a la realització del gasto serà de tres mesos des de la resolució de concessió.

4. Transcorregut el termini de 3 mesos des de la publicació en el DOGV d’este decret, sense haver-se resolt i notificat, estes es consideraran desestimades. Contra esta desestimació presumpta es podrà interposar un recurs potestatiu de reposició davant de l’òrgan concedent en el termini d’un mes, de conformitat amb el que disposen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques. O bé es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos de conformitat amb el que disposen els articles 10, 44 i 46 de la mencionada Llei 29/1998, de 13 de juliol, reguladora de la jurisdicció contenciosa administrativa, i sense perjuí que s’utilitze qualsevol altra via que es considere oportuna.

5. De conformitat amb el que disposa l’article 5 del Decret llei 11/2024, de 12 de novembre, del Consell, pel qual s’adopten mesures administratives i economicopressupostàries per a facilitar la resposta de la Generalitat a conseqüència de la DANA patida per la Comunitat Valenciana els dies 28 i 29 d’octubre de 2024, els actes, els documents i els expedients relacionats amb la concessió de la subvenció i el reconeixement de l’obligació relatius al procediment que preveu este decret seran objecte de control financer en substitució de la funció interventora, sense perjudici de les actuacions de control per part de l’órgan concedent.

*Article 9. Obligacions de les beneficiàries*

1. Les beneficiàries d’esta subvenció queden obligades a sotmetre’s a la normativa sobre supervisió, seguiment i control de subvencions, així com a facilitar tota la informació requerida per l’òrgan gestor de la subvenció. Igualment quedaran, en tot cas, subjectes a les obligacions imposades per l’article 14 de Llei 38/2003, de 17 de novembre, general de subvencions.

2. La subvenció es concedix en concurrència per una determina situació excepcional provocada per la Dana , la reposició , reparació i adquisició dels materials d'ús professional constituïx un criteri objectiu per a assegurar el compliment de la finalitat de la subvenció , tots ells materials són gastos pertanyents al capítol VII del programa corresponent, i sense perjuí dels controls que pogueren establir-se per a verificar la seua existència, i a més de la seua comprovació, en el pla de control es comprovaran que estos materials s'han reposat. Podent-se adjuntar en la declaració responsable els gastos en els quals s'haguera incorregut. Òbviament, els beneficiaris hauran d'invertir, obligatòriament, l'import de les ajudes en la reposició, reparació i adquisició dels materials d'ús professional amb la finalitat d'assegurar la reactivació del sector. Este extrem es verificarà per l'òrgan gestor mitjançant l'aportació en un termini de 10 mesos, des de la resol.lució de concessió, de les factures o documents equivalents, amb valor probatori, admesos en el tràfic mercantil.

3 Les beneficiàries hauran de conservar les factures i justificants de gastos relacionats amb la reposició o reparació dels béns danyats durant un període d'almenys quatre anys, i aportar-los a l'òrgan gestor de la subvenció si els són requerits durant els processos de control i verificació posteriors.

*Article 10. Forma de pagament de la subvenció*

1. Sobre la base del   que s'establix en l'article 6.2 del decret 11/2024, de 12 de novembre, pel qual s'adopten mesures administratives i econòmic pressupostàries per a facilitar la resposta de la Generalitat a conseqüència de la DANA patida per la Comunitat Valenciana els dies 28 i 29 d'octubre de 2024, que excepciona el règim de pagaments anticipats previst en l'article 171 de la Llei 1/2015, de 6 de febrer de la Generalitat , s'autoritza l'abonament d'estes mitjançant un acompte del 100% de la subvenció concedida.

2. El pagament de la subvenció s’efectuarà, per mitjà de transferència, al compte bancari que determine la beneficiària.

3. Per a rebre el pagament els beneficiaris, obligats a relacionar-se electrònicament amb les AP, hauran d’haver realitzat, prèviament, el tràmit telemàtic denominat “Procediment per a tramitar les altes, modificacions i baixes de les domiciliacions bancàries (domiciliació bancària). Tràmit automatitzat”,

<https://sede.gva.es/va/inicio/procedimientos?id_proc=22661>, en el cas que no s’hagen presentat les dades de domiciliació bancària amb anterioritat davant de la Generalitat Valenciana, o si amb posterioritat eixes dades han experimentat qualsevol variació. En el cas de persones físiques no obligades a relacionar-se per mitjans electrònics amb les administracions públiques, es consignarà en la sol·licitud el número de compte bancari en el qual desitgen rebre el pagament de la subvenció.

*Article 11. Pla de control de les subvencions*

Es comprovaran els requisits i condicions establits en el present decret, i que han de complir els beneficiaris, previ al pagament de les ajudes per l'òrgan concedent. En esta fase, els beneficiaris podran ser requerits per a aportar factures, justificants de gastos o una altra documentació que acredite la correcta aplicació dels fons rebuts. Els beneficiaris hauran d'aportar la informació i documentació que els siga requerida i tota aquella que siga necessària per a la comprovació de les obligacions que hauran de complir en la seua condició de beneficiaris. El pla de control que s'aprovarà en el moment corresponent preveurà tots estos extrems.

*Article 12. Anul·lació i reintegrament de les subvencions*

1. En els casos que es comprove l’incompliment dels requisits de la subvenció, l’incompliment de la condició de manteniment de l’activitat a la Comunitat Valenciana, o els requisits que preveu l’article 37 de la Llei 38/2003, de 17 de novembre, general de subvencions, les beneficiàries hauran de reintegrar la totalitat de la quantitat percebuda més els corresponents interessos de demora. En estos casos, s’incoarà l’expedient oportú, que, amb audiència prèvia de la persona interessada, resoldrà la persona titular de l’òrgan competent per a atorgar la subvenció.

2. Les ajudes que arreplega este decret són compatibles amb qualsevol altra ajuda o subvenció pública que reben les empreses afectades, així com amb les indemnitzacions procedents d’altres entitats públiques o privades, fins al límit del valor del dany produït.

3. El falsejament o l’ocultació de dades i documents que afecten substancialment la concessió i l’entrega de fons públics donarà lloc a l’exigència de responsabilitats tant en l’orde administratiu com en el jurisdiccional competent.

4. El centre directiu es reserva el dret a realitzar totes les inspeccions tècniques i administratives que es consideren necessàries a fi de confirmar el compliment dels requisits i les obligacions que fonamenten la percepció d’esta ajuda.

*Article 13. Règim jurídic aplicable*

Estes subvencions es regiran, a més de pel que disposa este decret, per les disposicions de caràcter bàsic de la Llei 38/2003, de 17 de novembre, general de subvencions, i del reglament de la llei mencionada, aprovat pel Reial decret 887/2006, de 21 de juliol, excepte en el que afecte els principis de publicitat i concurrència, així com pel que disposa la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i per la resta de normes de dret administratiu que siguen aplicables.

*Article 14. Publicitat*

Estes ajudes seran objecte de publicitat en la Base de dades nacional de subvencions, de conformitat amb el que establix l’article 18 de la Llei 38/2003, de 17 de novembre, general de subvencions, i la pàgina web de la Conselleria d’Educació, Cultura, Universitats i Ocupació. Es publicarà la resol.lució de concessió en el DOGV.

*Article 15. Compatibilitat amb la normativa europea sobre ajudes públiques*

1. Les ajudes que regula este decret són compatibles amb el mercat interior de conformitat amb el que disposa l’article 107.1 del Tractat de funcionament de la Unió Europea, atés que, d’una banda, estes ajudes no tenen el caràcter d’ajuda selectiva, ja que no van dirigides a entitats o sectors concrets, sinó a un conjunt genèric de destinataris en els quals es dona la concurrència d’una determinada situació, en este caso, haber resultado afectadas por una catástrofe natural. Y que deberán reponer, reparar o adquirir los materiales destruidos por el temporal en este cas, haver resultat afectades per una catàstrofe natural. D’altra banda, el reduït import de l’ajuda i l’estat de desavantatge competitiu dels beneficiaris, per les pèrdues patides, fan que, en cap cas, estes ajudes puguen falsejar la competència entre estats membres. Finalment, l’article 107.2.b del tractat declara compatibles amb el mercat interior “les ajudes destinades a reparar els perjuís causats per desastres naturals o per altres esdeveniments de caràcter excepcional”.

2. En conseqüència, es tracta d’ajudes no subjectes a l’article 107.1 del Tractat de funcionament de la Unió Europea, per la qual cosa, d’acord amb el que establix l’article 3.4 del Decret 128/2017, de 7 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les subvencions establides per mitjà d’este decret no requerixen notificació o comunicació a la Comissió Europea, sense perjuí de l’obligatorietat, si és el cas, de remetre a la direcció general competent en matèria de coordinació i control les ajudes públiques concedides per la Generalitat, en el marc de la política de la competència de la Unió Europea.

Estes ajudes malgrat ser compatibles amb unes altres que pogueren obtindre's pel mateix concepte no podran superar individual o en concurrència amb qualssevol altres l'import global de danys patits pel temporal este extrem es comprovarà per l'òrgan concedent. A este efecte en la sol·licitud hauran de consignar-se totes les ajudes obtingudes pels beneficiaris, quant a la concurrència de la situació, amb la fi la comprovació citada.

*Article 16. Tractament de dades de caràcter personal*

1. La participació en estes ajudes comporta el tractament de dades de caràcter personal de les persones sol·licitants per part de la Conselleria d’Educació, Cultura, Universitats i Ocupació, que serà la responsable del tractament. Les dades personals arreplegades procediran de les sol·licituds presentades per les persones sol·licitants o els seus representants. Les dades que es proporcionen es tractaran amb la finalitat exclusiva de gestionar la sol·licitud presentada.

2. Més informació sobre protecció de dades: [https://sede.gva.es/va/proc19970](https://sede.gva.es/va/inicio/procedimientos?id_proc=19688)

*Article 17. Consulta i verificació de dades per part de l’Administració*

1. De conformitat amb la disposició addicional primera del Decret llei 11/2024, de 12 de novembre, del Consell, l’òrgan gestor de les ajudes podrà comprovar, a l’efecte d’agilitzar la tramitació de les ajudes i evitar el frau en el pagament, dades d’identificació, cadastre, residència, informació que permeta comprovar que la vivenda ha sigut greument afectada, així com la titularitat dels comptes bancaris declarats per les persones interessades, sense perjuí del dret d’oposició, en els termes establits en la informació de protecció de dades que consta en el formulari de petició de l’ajuda.

2. Així mateix, d’acord amb la disposició addicional octava de la Llei orgànica 3/2018, de 5 de desembre, i l’article 4 de la Llei 40/2015, d’1 d’octubre, de règim jurídic del sector públic, l’Administració podrà efectuar, en l’exercici de les seues competències, les verificacions necessàries per a comprovar l’exactitud de les dades aportades o declarades per les persones interessades.

DISPOSICIONS FINALS

*Primera. Habilitació per al desplegament del decret*

La persona titular de la Direcció General de Cultura podrà:

a) Desplegar el que disposa este decret.

b) Mitjançant la resolució, ampliar el termini de presentació de sol·licituds indicat en l’apartat 1 de l’article 7.

*Segona. Efectes*

Este decret tindrà efecte a partir de l’endemà de la seua publicació en el *Diari Oficial de la Generalitat Valenciana*.

Contra este decret de caràcter singular, que posa fi a la via administrativa, es podrà interposar, potestativament, un recurs de reposició davant de l’òrgan que haja dictat l’acte, en el termini d’un mes des de la publicació d’este decret en el *Diari Oficial de la Generalitat Valenciana*, d’acord amb el que disposen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la seua publicació en el *Diari Oficial de la Generalitat Valenciana*. Tot això de conformitat amb el que disposen els articles 10, 44 i 46 de la mencionada Llei 29/1998, de 13 de juliol, reguladora de la jurisdicció contenciosa administrativa, i sense perjuí que s’utilitze qualsevol altra via que es considere oportuna.

  

València, 23 de desembre de 2024

CARLOS MAZÓN GUIXOT

El president de la Generalitat

JOSÉ ANTONIO ROVIRA JOVER

El conseller de Educació, Cultura, Universitats i Ocupació


Còpia Permalink ELI